Krooninen kipu voi aiheuttaa koiralle useita erilaisia oireita, jotka näkyvät koiran käytöksessä. Koska koiran krooninen kipu kehittyy monesti hitaasti, se ei välttämättä näy selvänä muutoksena lemmikinomistajalle. Mikään yksittäinen muutos tai oire ei kuitenkaan ole luotettava kroonisen kivun merkki. TassuAvun kliinisesti kehitetyn ja testatun HCPI (Helsinki Chronic Pain Index) -kipumittarin avulla muutoksia koiran käyttäytymisessä voi seurata systemaattisesti, jolloin kivun tulkitseminen on luotettavampaa. Mittarilla voidaan arvioida esimerkiksi kipulääkityksen tehoa sekä kiputilan kehittymistä.